ORDENANZA REGULADORA DO PROCEDEMENTO DE TRAMITACIÓN DE LICENZAS URBANÍSTICAS E OUTROS PROCEDEMENTOS DE INTERVENCIÓN ADMINISTRATIVA NO CONCELLO DE MOAÑA
ADMINISTRACIÓN LOCAL — Municipal — Moaña (Ordenanzas e Regulamentos, 26/08/2016)

O Pleno da Corporación do Concello de Moaña aprobou provisionalmente o día 26 de maio de 2016 a Ordenanza reguladora do procedemento de tramitación de licenzas urbanísticas e outros procedementos de intervención administrativa no Concello de Moaña. Publicado o anuncio no BOPPO nº 113, do 14 de xuño, e transcorrido o prazo de 30 días hábiles para reclamacións e suxestións, o Pleno da Corporación do Concello de Moaña, en sesión ordinaria do 28 de xullo de 2016 e tralo ditame favorable da Comisión de Facenda e de acordo cos informes técnicos, acordou admitir a trámite as alegacións presentadas, desestimalas de acordo co informe emitido ao respecto, e aprobar e publicar o texto íntegro da Ordenanza no Boletín Oficial da Provincia, momento no que entrará en vigor e transcorra o prazo previsto no artigo 65.2 da Lei 7/1985 reguladora das bases de réxime local. En cumprimento do establecido no artigo 70.2 da Lei 7/85, de 2 de abril Reguladora das Bases de Réxime Local, publícase o texto integro da ordenanza aprobada. Contra o acordo de aprobación definitiva poderá interpoñerse recurso contencioso-administrativo ante a Sala do contencioso-administrativo do TSXª Galicia, no prazo de dous meses contados a partir da publicación deste acordo no BOP. A Directiva 2006/123/CE, do 12 de decembro de 2006, relativa aos servizos no mercado interior, ditouse co obxecto de axilizar o desenvolvemento de actividades de servizos no mercado dos países da CE. Esta directiva foi obxecto de transposición ao ordenamento xurídico español a través da Lei 17/2009, do 23 de novembro, e da Lei 25/2009, do 22 de decembro; a primeira, sobre o libre acceso ás actividades de servizos e ao seu exercicio, e a segunda, de modificación de diversas leis para a súa adaptación á lei anterior. Esta axilización das licenzas municipais dentro da norma xeral de control previo está regulado na Lei 25/2009 que modifica o art.84 da Lei 7/1985, do 2 de abril, reguladora das bases de réxime local remitindo, por unha banda, á Lei 17/2009 cando se trate do acceso e exercicio de actividades de servizos incluídas no seu ámbito de aplicación e, por outra banda, para producir dous novos medios de intervención na actividade da cidadanía: O Real decreto 2009/2009, do 23 de decembro, modifica diversos artigos do Regulamento de servizos das corporacións locais aprobado por Decreto do 17 de xuño de 1955; así se modifica o art.5 para remitir á lexislación básica en materia de réxime local en canto aos medios e principios de intervención das corporacións locais na actividade dos/as administrados/as; os arts.8 e 15.2 derróganse de xeito que as corporacións non poden someter os/as administrados/as do deber de obter licenza en base dunha mera disposición de carácter xeral e elimina a posibilidade de limitar no tempo as licenzas de carácter persoal; o art.22.1 modifícase para suxeitar a apertura de establecementos industriais e mercantís aos medios previstos na lexislación básica de réxime local e da Lei 17/2009, e non en todo caso a licenza municipal de apertura. Para as actividades comerciais non suxeitas ao trámite de incidencia, efecto ou impacto ambiental, nin ao informe da consellería competente da sanidade, a Comunidade Autónoma de Galicia aproba a Lei 13/2010, do 17 de decembro, do comercio interior de Galicia, sometendo as actividades ao réxime de comunicación previa ou declaración responsable. No art.2.2 establécese as actividades comerciais excluídas na presente lei. A Lei 12/2012, do 26 de decembro, de medidas urxentes de liberalización do comercio e determinados servizos derroga o Real decreto lei 19/2012, do 25 de maio. Aplicarase a actividades comerciais retallistas e na prestación de servizos previstos no anexo desta lei, realizados a través de establecementos permanentes cuxa superficie de exposición e venda ao público non sexa superior aos 300 metros cadrados. No art.2.2 do ámbito de aplicación queda ao marxe as actividades que se desenvolvan nos mencionados establecementos que teñan impacto no patrimonio histórico-artístico ou no uso privativo e ocupación dos bens de dominio público. O anexo na Lei 12/2012 resulta ampliado así como a súa superficie útil de exposición e venda ata 500 metros cadrados segundo a Lei 14/2013, do 27 de setembro, de emprendedores e a súa internacionalización. Para permitir o establecemento de taxas pola realización de actividades de verificación do cumprimento dos requisitos establecidos na lexislación sectorial, modificase o art.20.4. i) do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais nos outorgamentos de licenzas de apertura de establecementos así como pola realización de actividades de verificación do cumprimento dos requisitos establecidos por esta lexislación sectorial cando se trate de actividades non suxeitas a autorización ou control previo. A Lei 2/2011, do 4 de marzo, de economía sostible, igualmente engade dous artigos, o 84 bis e 84 ter, á Lei de bases de réxime local, nos cales se afirma que, sen prexuízo do disposto no art. anterior, con carácter xeral, o exercicio das actividades non se someterán a obtención de licenza ou outro medio de control preventivo; poderán someterse a licenza ou control preventivo aquelas actividades que afecten á protección do medio ambiente, patrimonio histórico-artístico, seguridade ou saúde pública ou que implique o uso privativo dos bens de dominio público, sempre que a decisión de sometemento estea xustificada e resulte proporcionada. Na disposición adicional oitava, a propia Lei de economía sostible impón ao Goberno a avaliación, no prazo de seis meses, da existencia das razóns incluídas no art.84. bis nas previsións existentes sobre licenzas locais de actividade. De acordo cos resultados da dita avaliación, o Goberno presentará un proxecto de lei de modificación das normas nas que non concorran estas razóns, suprimindo a esixibilidade de licenza, sen prexuízo da súas substitucións por outras técnicas de verificación e control administrativo; e no ámbito da súas competencias, un prazo de doce meses ás comunidades autónomas e ás entidades locais para que adapten a súa normativa ao previsto no art.84. bis. Remata o proceso coa publicación no DOG do 27 de decembro de 2013 da Lei 9/2013, do 19 de decembro. O novo texto establece un réxime xurídico único do exercicio de actividades en Galicia, eliminando de xeito pleno e efectivo a licenza de apertura previa á instalación e ao inicio da actividade (licenzas de actividade, ou de instalación e de apertura ou funcionamento). Neste sentido, a lei dá cumprimento en Galicia ao disposto no art.41 da Lei de economía sustentable, que determina que, con carácter xeral, o exercicio de actividades non se someterán á obtención de licenza ou outro medio de control preventivo; faise efectivo suprimindo a licenza municipal de actividade de xeito que o art.23.1 se expresa manifestando que no ámbito da Comunidade Autónoma de Galicia se suprime con carácter xeral a necesidade de obter a licenza municipal de actividade, apertura ou funcionamento para a instalación, implantación ou exercicio de calquera actividade económica, empresarial, profesional, industrial ou comercial. A intención, de ser o caso de que as persoas interesadas presenten ante o Concello respectivo comunicación previa de inicio da obra ou instalación conforme se prevé no art.24, esixe modificar a regulación das licenzas de obra de xeito que, se ben se establece un réxime xeral de comunicación previa, subsiste cunha reserva para a licenza naqueles casos en que unha norma estatal así o esixe, singularmente a Lei 38/1999, do 5 de novembro, de ordenación da edificación. Sobre as anteditas bases, a presente ordenanza estrutúrase en tres grandes títulos –que á súa vez se dividen en capítulos- e consta de 39 artigos, 5 disposicións adicionais, unha disposición derrogatoria e unha disposición final; ademais de incorporar os anexos nos que se pormenoriza a documentación que hai que achegar en cada tipo de actuación solicitada ou comunicada, e se establecen os formularios normalizados para articular tales pretensións. No título I, baixo o epígrafe “Disposicións xerais”, delimítase o obxecto e o fin da presente ordenanza, o seu ámbito de aplicación e aquelas definicións de conceptos de aplicación xeral. No título II, “Medios de intervención e tipos de procedemento” -que se divide en catro capítulos- concrétanse pormenorizadamente os tractos do procedemento de obtención de licenzas e do de comunicación previa, tanto en canto á documentación que haberá de achegar o/a administrado/a e que o/a lexitime para dar inicio á obra ou actividade proxectada, como os tractos que deberá realizar a administración dende a súa recepción no Rexistro municipal ata a comprobación fáctica por parte dos servizos técnicos municipais das comunicacións previas achegadas. No título III, “Inspección, verificación e control posterior de actividades, obras e servizos”, regúlanse as actividades de comprobación, control e inspección que levarán a cabo os servizos municipais, o deber de colaboración dos e das titulares de actividades e servizos, e o réxime de infraccións e sancións. Así pois, sobre a base do Principio de Autonomía Local consagrado no artigo 140 da Constitución Española, das súas competencias no ámbito da ordenación, xestión, execución e control urbanísticas e de intervención na actividade da cidadanía, atribuídas na Lei 7/1985, do 2 de abril, reguladora das bases de réxime local, e consonte o artigo 49 do mesmo texto legal, redáctase a presente ordenanza municipal nos termos que a continuación se reflicten.1.—É obxecto da presente ordenanza regular os procedementos de comunicación necesarios para a execución de obras non sometidas a licenza previa municipal e o exercicio das actividades que se desenvolvan no concello de Moaña no marco das competencias municipais recoñecidas no artigo 84 da Lei de bases de réxime local, así como os de verificación posterior do cumprimento dos requisitos previstos na lexislación sectorial, precisos para o exercicio destas polos/as interesados/as. A presente ordenanza dítase para dar cumprimento, neste eido municipal, ao mandato contido na disposición adicional 8ª da Lei 2/2011 de economía sostible, e ten por obxecto regular os procedementos de intervención municipal para habilitar, ou, no seu caso autorizar, o exercicio de actividades e a prestación de servizos sometidos a control municipal mediante a presentación dunha comunicación previa, consonte o determinado na Lei 13/2010, do 17 de decembro, do comercio interior de Galicia, Real decreto-lei 19/2012, do 25 de maio, de medidas urxentes de liberalización do comercio e de determinados servizos, Lei 9/2013, do 19 de decembro, de emprendemento e da competitividade económica de Galicia, e demais normativa estatal e autonómica de transposición da Directiva de Servizos 2006/123 CE.2.—As súas finalidades xenéricas residen en acadar unha simplificación dos procedementos administrativos e na eliminación de obstáculos para facer efectivas, no eido das actividades de ámbito local, as liberdades de establecemento e prestación de servizos no exercicio de dereitos preexistentes. Ademais, páutanse e planifícanse os procedementos de comunicación necesarios así como os de verificación posterior do cumprimento dos requisitos esixidos para o exercicio da actividade que se prevén na lexislación urbanística, medioambiental e sectorial de aplicación, ademais xustifícanse os supostos de concorrencia de interese xeral para o mantemento da licenza previa municipal de actividade ou apertura.3. A presente ordenanza fixa, en particular, as condicións, requisitos e procedementos que deberán observarse para a instalación e apertura de establecementos e o exercicio de actividades económicas e a regulación do réxime de comunicación previa administrativa para o exercicio de actividades e a realización de actos de uso do solo e do subsolo. Están sometidos ao ámbito de aplicación desta ordenanza todo tipo de actos de edificación e uso do solo e subsolo, así como o exercicio de actividades ou servizos que esixan a intervención da administración en execución da súa función de policía na orde urbanística e ambiental, coa finalidade de verificar o axuste ao planeamento, normas urbanísticas en materia de seguridade, sanitaria, ambiental e demais que resulten esixibles.1.—O Concello de Moaña poderá intervir na actividade da cidadanía a través dos seguintes medios: a. Ordenanzas e bandos. b. Sometemento a licenza previa e outros actos de control preventivo, sen prexuízo das excepcións previstas na lexislación de aplicación. c. Sometemento a comunicación previa ou a declaración responsable, de conformidade co establecido na lexislación reguladora do procedemento administrativo. d. Sometemento a control posterior ao inicio da actividade, para os efectos de verificar o cumprimento da normativa reguladora. e. Ordes individuais constitutivas de mandato para a execución dun acto ou a súa prohibición. A actividade de intervención axustarase en todo caso, aos principios de igualdade de trato, necesidade e proporcionalidade en relación co fin que se persegue.2.—As licenzas ou autorizacións outorgadas por outras administracións públicas non exime a quen sexa titular de obter as correspondentes licenzas das entidades locais, respectándose en todo caso o disposto nas correspondentes leis sectoriais.3.—Naqueles casos nos que a actuación pretendida polo/a interesado/a requira dalgunha autorización, cualificación ou informe favorable doutra administración pública distinta da municipal, que resulte esixible pola lexislación sectorial aplicable, a Intervención municipal requirirá a previa emisión e incorporación ao expediente da dita autorización, cualificación ou informe. Para os efectos da aplicación da presente ordenanza defínese como: 1.—Comunicación previa: documento subscrito por un suxeito interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio. Tales requisitos recóllense de xeito expreso e preciso na presente ordenanza e reflíctense nos correspondentes modelos normalizados de comunicación previa incorporados como anexo.2.—Licenza: acto administrativo regrado, expreso ou tácito, polo que o Concello autoriza, tras a comprobación das condicións establecidas pola normativa aplicable, actos de ocupación, construción, edificación, uso do solo ou subsolo ou o exercicio de actividades.3.—Declaración responsable: documento subscrito por un interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio.4.—Acta de aliñacións e rasantes: é o plano topográfico presentado pola propiedade, subscrito por técnico competente, no que se sinalan a aliñación oficia1, o estado da urbanización, se a parcela reúne ou non a condición de soar, a superficie aproximada de cesión gratuíta ou de expropiación, se é o caso, a súa formalización e o importe aproximado dos gastos de urbanización afectos ao terreo, se os houber.1.—A licenza urbanística ten por finalidade comprobar que os actos de ocupación, construción, edificación e uso do solo e do subsolo proxectados acomódanse ao ordenamento urbanístico vixente. Asemade, para a concesión de licenza, os servizos técnicos e xurídicos municipais verificarán se o aproveitamento urbanístico previsto axústase ao que é susceptible de apropiación, e se as obras e usos proxectados reúnen as condicións esixibles de seguridade, salubridade, habitabilidade e accesibilidade, así como o cumprimento das prescricións contidas na normativa vixente en materia de incendios forestais.2.—Estarán suxeitos a previa licenza municipal, sen prexuízo das autorizacións que sexan procedentes de acordo coa lexislación aplicable, os seguintes actos de uso do solo e do subsolo: a) Os actos de edificación e uso do solo e do subsolo que, conforme á normativa xeral de ordenación da edificación, precisen de proxecto de obras de edificación. b) As intervencións en edificios declarados bens de interese cultural ou catalogados polas súas singulares características ou valores culturais, históricos, artísticos, arquitectónicos ou paisaxísticos. c) As demolicións, agás as derivadas de resolucións de expedientes de restauración da legalidade urbanística. d) Os muros de contención de terras. e) Os grandes movementos de terras e as explanacións. f) Os parcelamentos, segregacións ou outros actos de división de terreos en calquera clase de solo, cando non formen parte dun proxecto de reparcelamento urbanística. g) A primeira ocupación dos edificios. h) A implantación de calquera instalación de uso residencial, xa sexa provisional ou permanente. i) A corta de masas arbóreas ou de vexetación arbustiva en terreos incorporados ao procesos de transformación urbanística e, en todo caso, cando a dita corta se derive da lexislación de protección do dominio público.3.—Quedan suxeitos ao réxime de intervención municipal de comunicación previa os actos de uso do solo e do subsolo non suxeitos a licenza e, en todo caso, os que así se establezan nas leis.4.—As empresas subministradoras de enerxía eléctrica, auga, gas e telecomunicacións esixirán para a realización das obras de acometida conexión coas redes de servizos ou, de ser o caso, para a contratación dos respectivos servizos o título habilitante de natureza urbanística que resulte preciso. Estarán suxeitas a comunicación previa de conformidade coa normativa que resulte de aplicación: 1.—A realización de actos de uso do solo e do subsolo non suxeitos a licenza e, en todo caso, os que así se estableza polas leis.2.—A realización de obras de apontoamento e outras medidas de seguridade urxentes, cando sexan precisas.3.—Actividades económicas, empresariais, profesionais, industriais ou comerciais, incluídas as obras de adaptación de locais que non requiran de redacción dun proxecto de obra de edificación, de conformidade coa Lei de ordenación da edificación.4.—Posta en funcionamento de actividades tramitadas simultaneamente con obras en locais suxeitas ao deber de obtención de licenza.5.—Cambios de titularidade de obras, actividades e instalacións.1. Cando as actuacións urbanísticas as realicen os e as particulares en terreos de dominio público, esixirase a licenza urbanística ou comunicación previa, independentemente das autorizacións ou concesións que sexa pertinente outorgar por parte da administración titular do dominio público.2. Cando a autorización ou concesión sobre terreos de dominio público corresponda á Administración municipal e no procedemento de outorgamento da concesión ou autorizacións se tivese constatado a adecuación do proxecto á normativa urbanística e sectorial aplicable, cumpríndose os trámites esixibles, as licenzas de obras e de actividade entenderanse outorgadas na propia resolución que estableza a autorización ou a concesión.3. A denegación ou ausencia de autorización ou concesión impedirá ao ou á particular obter a licenza e ao órgano competente outorgala. Para a execución das obras ou para o exercicio de actividades, as persoas interesadas terán que axustarse ao procedemento de licenza ou comunicación previa nos termos dispostos nesta ordenanza. Cando algunha das actuacións que se pretenden executar non se axustasen a algúns dos supostos establecidos nos anexos desta ordenanza, asimilarase coa que presente maior coincidencia, aplicándolle o seu réxime.1.—O erro na cualificación do escrito achegado pola persoa interesada na elección dalgúns dos procedementos de sometemento a licenza ou no de comunicación previa, non será obstáculo para a súa tramitación, sempre que do seu contido se deduza o seu verdadeiro carácter. O Concello notificaralle á persoa interesada para lle facer constar tal circunstancia e, se é o caso, requirirá a documentación que sexa precisa para a continuación do procedemento que corresponda.2.—Cando a persoa interesada presentase ante o Concello unha comunicación previa sendo o réxime aplicable o da licenza, advertiráselle de que non poderá executar a obra ou iniciar a actividade ata que obteña a preceptiva autorización. Se iniciase a actividade requiriráselle para que proceda, de inmediato, á súa paralización, coas advertencias propias dos procedementos de reposición da legalidade urbanística. No caso de que se executasen obras non incluídas no réxime de comunicación previa requiriráselle para que proceda de inmediato á súa paralización coas advertencias propias dos procedementos de reposición da legalidade urbanística.3.—Cando a persoa interesada solicitase ante o Concello unha licenza cando o réxime aplicable é o de comunicación previa, notificaráselle que debe de achegar a documentación correspondente e que non poderá executar a obra ou desenvolver a actividade en tanto non presente a devandita documentación.1.—Os/as técnicos/as asinantes da documentación técnica achegada son responsables da súa calidade e axuste ás normas que sexan aplicables en cada caso.2.—A dirección facultativa das obras e instalacións proxectadas é responsable da conformidade da obra coa documentación técnica aprobada, coas normas aplicables e, en ausencia de regulamentación e instrucións específicas, coas normas técnicas de recoñecemento xeral e bo facer técnico e construtivo.3.—Os/as técnicos/as asinantes das certificacións que se acheguen serán responsables da exactitude e da veracidade contida nelas.4.—Os/as titulares e promotores/as son responsables, durante o desenvolvemento das actividades, do cumprimento das determinacións contidas na documentación técnica consonte coa cal foron concedidas as licenzas ou, na documentación técnica anexa á comunicación previa, así como da efectiva instalación e cumprimento das condicións impostas pola administración municipal ou outra autoridade competente.5.—A intervención municipal circunscribirase á comprobación do acomodo das condicións da actuación proxectada ás determinacións fixadas na lexislación urbanística vixente, e, en concreto, ás previstas no Plan xeral de ordenación urbana do Concello de Moaña e nas ordenanzas municipais de aplicación, ás esixidas por outras normativas sectoriais ou técnicas cando expresamente sometan á observancia do seu cumprimento, á comprobación da integridade formal e suficiencia legal do proxecto técnico e calquera outra documentación esixible para a execución de obras, instalacións e locais onde pretendan exercerse actividades, así como a habilitación legal, mediante visado do colexio profesional correspondente, do/a autor/a ou autores/as do devandito proxecto técnico, no caso de que a actuación o requirise.6.—En ningún caso a intervención municipal fiscalizará aspectos técnicos como os cálculos de estruturas, adecuación das instalacións proxectadas ou a calidade dos elementos ou materiais empregados, dos que será exclusivamente responsable o persoal técnico redactor do proxecto e o promotor ou a promotora.7.—Naquelas actividades que pola súa natureza estean suxeitas a autorizacións administrativas previas ou informe doutras administracións públicas, non poderá outorgarse licenza ou permitirse a súa apertura sen que antes quede plenamente acreditada a existencia de tales autorizacións ou informes favorables, so pena de incorrer en vicio de nulidade. As solicitudes de licenzas e comunicacións previas axustaranse aos procedementos sinalados nesta ordenanza que se aplicarán consonte ás disposicións establecidas na normativa de procedemento administrativo, ás especialidades contidas na lexislación local, urbanística e ambiental de Galicia, sen prexuízo do establecido por outras normas de rango superior á presente ordenanza. A intervención urbanística no termo municipal do Concello de Moaña tramitarase polos seguintes procedementos: As persoas solicitantes nos procedementos urbanísticos terán os dereitos establecidos con carácter xeral na normativa de aplicación, entre outros, os seguintes: As persoas solicitantes nos procedementos urbanísticos terán os deberes establecidos con carácter xeral na normativa de aplicación, entre outros, os seguintes: O Concello de Moaña aprobará e terá actualizados modelos de solicitude de licenza e comunicación previa, que serán publicados para o seu xeral coñecemento, entre outros medios, na sede electrónica do Concello de Moaña. O procedemento de tramitación de licenzas urbanísticas ou comunicacións previas iniciarase mediante modelo ou solicitude normalizada para o que ha de se achegar a documentación correspondente en cada caso. No acto de presentación da solicitude ou comunicación previa, os servizos competentes verificarán a integridade da documentación achegada, dende o punto de vista formal, sen prexulgar o seu contido.1.—A execución das obras e o exercicio de actividades cumprirán as disposicións vixentes en materia de edificación, infraestruturas, seguridade e saúde no traballo. As dimensións e características das obras e actividades non excederán das comunicadas ou autorizadas; considérase infracción urbanística calquera extralimitación destas.2.—As condicións manifestadas ao Concello deben de manterse durante a execución de obras e exercicio da actividade, coa obriga de que de producírense cambios nas obras ou actividade deberán de poñerse en coñecemento da administración a través dos procedementos oportunos. O acto de control e intervención da Administración municipal, nos supostos previstos no artigo 6 da presente ordenanza, axustarase ao seguinte procedemento: a) A comunicación deberá efectuarse en documento normalizado, acompañado da documentación que para cada actuación concreta se especifique, de acordo cos anexos da presente ordenanza. b) O rexistro da documentación completa no órgano competente para coñecer da actuación de que se trate, equivalerá á toma de coñecemento por parte da Administración municipal. c) As actuacións comunicadas poderán iniciarse dende a mesma data da súa posta en coñecemento na administración ou a data que sinale expresamente a persoa interesada na comunicación previa, sempre e cando a documentación estea completa nos termos establecidos na presente ordenanza e a actuación se axuste ao ordenamento xurídico aplicable. Analizada a documentación e en función da adecuación ou non do seu contido ao ordenamento urbanístico e ás prescricións da presente ordenanza, a tramitación dos actos comunicados axustarase ás seguintes regras: 1.—Cando a actuación comunicada se axeite ao ordenamento xurídico e as prescricións desta ordenanza, esta producirá os efectos establecidos na normativa de aplicación, e poderán iniciarse as obras ou exercer a actividade de que se trate.2.—Cando a comunicación achegada sexa insuficiente, incorrecta ou inexacta, no prazo de dez días notificaráselle á persoa interesada que se absteña de executar a súa actuación, concederáselle un trámite de emenda da documentación esixible, e advertiráselle da necesidade de volver a poñer en coñecemento da administración o inicio das obras ou exercicio da actividade, unha vez corrixidas estas. A persoa declarante ou o novo suxeito titular poderán instar unha ampliación do prazo se no termo concedido non puidese emendar a deficiencia. A ampliación deberá solicitarse sempre antes do vencemento do prazo outorgado. Neste caso, entenderase concedida sen necesidade de ditar resolución administrativa confirmatoria por un prazo de cinco días. De non atender os requirimentos anteriores, arquivarase o expediente sen máis trámite, todo isto sen prexuízo, se é o caso, da tramitación dos correspondentes procedementos de reposición da legalidade urbanística.3.—Autorizacións sectoriais. As actuacións que se pretendan realizar en terreos ou bens que esixindo a intervención do Concello precisen ademais de autorizacións sectoriais doutras administración consonte coa normativa sectorial de aplicación, deberán ser achegadas polo interesado. No caso de que non conte coa devandita autorización, ou acreditación de que se solicitou o seu outorgamento, as solicitudes de comunicación previa non serán admitidas e, se é o caso, non se poderá entender iniciado o procedemento. Deberá o interesado achegar autorización ou documento de avaliación ambiental, no caso de requirila o uso ao que se destinen as obras.4.—Cando se considere que a actuación comunicada non está incluída entre as previstas para ser tramitadas por este procedemento, no prazo non superior a dez días hábiles, notificaráselle á persoa solicitante coa indicación de que se absteña de executar a actuación, procedendo, de ser o caso, a continuación da tramitación mediante o procedemento de outorgamento de licenzas.5.—Cando a actuación comunicada non se axuste ao planeamento vixente e demais normativa de obrigado cumprimento e competencia municipal, no prazo de dez días notificaráselle esta circunstancia á persoa solicitante e indicáraselle que debe de absterse de executar a súa actuación, concedéndolle trámite de audiencia por prazo de dez días, con carácter previo á resolución de arquivo do expediente. Todo isto sen prexuízo, se é o caso, da tramitación dos correspondentes procedementos da reposición da legalidade urbanística.6.—Cando deban realizarse diversas actuacións relacionadas coa mesma actividade ou no mesmo local en que esta se desenvolva, as comunicacións previas tramitaranse conxuntamente.1.—A toma de coñecemento non é unha autorización administrativa para exercer unha actividade senón un medio para que a Administración coñeza a existencia da dita actividade e posibilitar o control posterior, distinto da facultade de inspección ordinaria, mediante as oportunas actuacións administrativas.2.—Producirán efectos entre o Concello e o suxeito a cuxa actuación se refiran, pero non alterarán as situacións xurídicas privadas entre este e as demais persoas. O sistema de acceso á libre prestación de actividades e servizos e o particular réxime do procedemento que se pauta pola presente ordenanza non exonera, os prestadores de servizos e titulares das actividades, nin aos promotores de instalacións e obras de acondicionamento, das obrigas de carácter tributario, fiscal, administrativo e de orde civil que se establecen no ordenamento xurídico vixente. En todo caso, serán de tracto sucesivo e, nas condicións sinaladas nesta ordenanza, as comunicacións posteriores deixarán sen efecto as anteriores sempre que as actividades ou servizos se desenvolvan efectivamente.3.—As obras e actividades comunicadas realizaranse deixando a salvo o dereito de propiedade e sen prexuízo de terceiros.4.—As comunicacións previas producirán os efectos que determinen en cada caso a lexislación correspondente, a presente ordenanza e demais normativa municipal, e permitirán con carácter xeral o recoñecemento ou exercicio dun dereito ou ben ou inicio dunha actividade, dende a data da súa presentación, sen prexuízo das facultades de comprobación, control e inspección que teña atribuída a Administración municipal.5.—Consonte o disposto na liña 4 do artigo 71. bis da Lei 30/1992, do 26 de novembro, do réxime xurídico das administracións públicas e do procedemento administrativo común, a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha comunicación previa, ou a súa falta de presentación ante a Administración competente, determinará, tras a audiencia da persoa interesada, a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das sancións que procedese impoñer por tales feitos. Asemede, a resolución da Administración pública que declare tales circunstancias comportará o inicio das correspondentes actuacións e a esixencia de responsabilidades, e poderá determinar a obriga da persoa interesada de restituír a situación xurídica ao momento previo ao recoñecemento do inicio do exercicio do dereito ou ao inicio ou reanudación da actividade correspondente, así como a imposibilidade de instar un novo procedemento co mesmo obxecto durante un período de tempo determinado de entre tres meses e un ano.6.—A mesma consecuencia determinada no apartado anterior acontecerá: a) Nas comunicacións previas para o inicio de actividade, apertura de establecemento e inicio de obra ou instalación que se destine especificamente a unha actividade, cando a instalación, obra de acondicionamento, actividade ou o servizo que se pretendan desenvolver ou prestar non se atopen incluídas dentro das que son obxecto da devandita declaración segundo o artigo 6 desta ordenanza. b) Nas comunicacións de cambio de titularidade, cando non exista título xurídico habilitante anterior obxecto de transmisión ou falte a sinatura do/a anterior titular, e tamén no caso de que a actividade non se atope incluída entre as que son susceptibles de transmisión por se tratar dunha licenza que atinxa ás calidades do suxeito, ao exercicio de actividades sobre bens de dominio público ou cando o número das licenzas outorgables fose limitado. Nestes supostos, na resolución de ineficacia ditada polo órgano competente por proposta do servizo tramitador lembrarase a obriga do cesamento da actividade ou servizo irregularmente declarado ou comunicado, dando por concluído o expediente coa remisión ao servizo de disciplina urbanística competente para a adopción das medidas procedentes para garantir o cesamento efectivo e inmediato da actividade, con clausura e precinto, se é o caso, do local ou da actividade ou servizo, adopción das medidas sancionadoras e/ou de reposición da legalidade urbanística que poidan corresponder e, se for o caso, requirimento á persoa solicitante para que solicite a oportuna licenza.1.—Sométese ao réxime de comunicación previa o cambio de titularidade de licenzas, actividades e instalacións. O/a novo/a titular deberá comunicalo por escrito ao Concello de Moaña mediante o medio de comunicación que se recolle no anexo á presente ordenanza, sen o cal quedarán ambos os suxeitos ás responsabilidades derivadas da actuación.2.—O local ou instalación en cuestión ten que se corresponder e axustar en canto ao seu acondicionamento, instalacións e distribución ao que obtivo licenza de primeira ocupación ou apertura inicial e cumprir a instalación con todas as medidas correctoras esixidas nos títulos xurídicos habilitantes de obras e de actividade.3.—A comprobación por parte do Concello de Moaña da inexactitude ou falsidade de calquera dato, manifestación ou documento, determinará a imposibilidade de continuar no exercicio do dereito.4.—O consentimento do ou da titular anterior poderá ser substituído polo documento público ou privado translativo da propiedade ou posesión do inmoble, local ou soar.5.—Non poderán ser invocados cambios de titularidade para excluír ou diminuír a responsabilidade civil ou penal en que tivesen incorrido as e os titulares no exercicio das actuacións autorizadas. Cando se produza un cambio na actividade que se vai desenvolver no local, esta deberá ser obxecto dunha nova comunicación previa ou licenza de actividade coa documentación completa esixida.1.—Os dereitos derivados das comunicacións de cambio de titularidade quedarán sen efecto de se incumpriren as condicións a que estivesen subordinadas e extinguiranse no caso de renuncia da persoa declarante ou novo/a titular.2.—Así mesmo, e tras a audiencia da persoa interesada, poderá declararse a caducidade da comunicación nos seguintes supostos: a) Cando non se iniciase o desenvolvemento da actividade económica ou urbanística, ou a prestación do servizo, de que se trate no prazo de tres meses contados dende a data de inicio sinalada ou no seu defecto dende a data de presentación da instancia. b) Cando se interrompa o desenvolvemento da actividade ou a prestación do servizo por tempo superior a seis meses. A declaración da caducidade, tras a audiencia da persoa interesada, extinguirá os dereitos derivados da comunicación previa e impide o seu exercicio, deixando sen efecto, neste último suposto, o título xurídico cuxa titularidade foi transmitida e impide, en todo caso, o exercicio da actividade ou a prestación do servizo.1.—Encóntranse suxeitos ao réxime de intervención municipal de comunicación previa todos os actos de uso do solo e do subsolo non suxeitos a licenza, e, en todo caso, os que así establezan as leis.2.—Para lexitimar estas actuacións bastará con comunicar á Administración a intención de levalas a cabo cunha antelación mínima de quince días hábiles á data en que pretendan realizarse xunto coa documentación que sexa esixida en función do tipo de intervención de que se trate.1.—A comunicación á Administración deberá realizarse no modelo normalizado, achegando a documentación que sexa preceptiva e que se prevé no anexo deste ordenanza municipal.2.—O rexistro da documentación completa no órgano competente para coñecer da actuación equivalerá a toma de coñecemento por parte da Administración municipal da pretensión do/a administrado/a.3.—Unha vez recibida no rexistro público municipal a comunicación previa e a documentación correspondente, os servizos técnicos e xurídicos municipais comprobarán, no prazo máxico de dez días, a integridade formal da documentación presentada, así como o seu acomodo ás determinacións fixadas pola lexislación urbanística, sectorial e técnica que sexan de aplicación.4.—Se os servizos técnicos e xurídicos municipais detectasen omisións, deficiencias ou imprecisións que impedisen continuar coa tramitación do expediente, requirirase á persoa interesada a fin de que no prazo de dez presente a documentación técnica e xurídica necesaria para proceder a súa emenda, coas consecuencias que legalmente se derivan no caso de non facelo.5.—Transcorrido o prazo de quince días contados dende a formalización da comunicación coa documentación completa, esta despregará todos os seus efectos xurídico-administrativos, o que lexitimará ao/á administrado/a para iniciar as obras no prazo que tivese declarado, e sen necesidade de ditar resolución confirmatoria ou habilitante. As actividades, con carácter xeral, están suxeitas ao procedemento de comunicación previa. A persoa interesada comunicaralle ao Concello a data de inicio da actividade que vai desenvolver nun local e achegará, ademais do impreso normalizado, a documentación técnica que se relaciona neste anexo. A persoa interesada, baixo a súa responsabilidade, poderá iniciar a actividade desde a data indicada na solicitude. Nos impresos normalizados de comunicación previa de actividade inclúese unha declaración responsable que deberá asinar a persoa interesada. Non é unha autorización administrativa para exercer unha actividade senón un medio para que a Administración coñeza a existencia da dita actividade e posibilitar o control posterior, distinto da facultade de inspección ordinaria, mediante as oportunas actuacións administrativas. O control municipal prodúcese con posterioridade ao inicio da actividade. A existencia de inexactitudes, falsidades ou deficiencias no local determinará a imposibilidade de continuar co exercicio da actividade. Con carácter xeral están suxeitas ao tramite de comunicación previa a instalación, implantación ou exercicio de calquera actividade económica, empresarial, profesional, industrial ou comercial, agás: a) A apertura de establecementos e a realización de espectáculos públicos ou actividades recreativas que se desenvolvan en establecementos públicos cunha capacidade superior a 500 persoas, ou que presenten unha especial situación de risco, de conformidade co disposto na normativa técnica en vigor. b) A instalación de terrazas ao aire libre ou na vía pública, anexas ao establecemento. c) A realización de espectáculos e actividades extraordinarias e, en todo caso, os que requiran a instalación de escenarios e estruturas móbiles. d) A realización dos espectáculos públicos e actividades recreativas ou deportivas que se desenvolvan en máis dun termo municipal. e) A realización dos espectáculos e festexos taurinos. f) A apertura de establecementos e a realización de espectáculos públicos ou actividades recreativas cuxa normativa específica esixa a concesión de autorización.1.—Formalización e presentación.1.1.—Tanto as comunicacións previas para o inicio de actividade, apertura de establecemento e inicio de obra ou instalación que se destine especificamente a unha actividade deberán formalizarse obrigatoriamente no impreso normalizado incluído no anexo correspondente.1.2.—Presentaranse debidamente cubertos no rexistro do Concello, nas oficinas desconcentradas que se poidan determinar, en calquera dos rexistros ou por calquera medio válido consonte ao artigo 38 da Lei 30/1992, do 26 de novembro, do réxime xurídico das administracións públicas e do procedemento administrativo común, incluído o portelo único, por vía electrónica e a distancia, cando sexa posto en funcionamento.1.3.—A data que conste no selo do rexistro de entrada correspondente, segundo o disposto no parágrafo precedente, presumirá a data de inicio da actividade agás que na instancia se signifique outra data distinta.1.4.—Cando deban realizarse diversas actuacións relacionadas coa mesma actividade ou no mesmo local en que se desenvolve tal actividade, tramitarase unha única comunicación previa que abranga tanto a actividade como a instalación e acondicionamento no seu caso. No caso de necesitar obras de adaptación no local (agás nas edificacións catalogadas) presentará comunicación previa de obras acompañada cunha copia do proxecto de obras ou documentación técnica esixible e indicarase a data de inicio das obras. A comunicación deberá realizarse cunha antelación mínima de quince días hábiles ao inicio da obra. Nos locais situados en edificios catalogados no caso de necesitar obras de adaptación no local deberá solicitar licenza previa de obras de adaptación En ambos os casos, unha vez rematada a obra, presentarase comunicación previa para o inicio da actividade.1.5.—A correcta e completa formalización, segundo os requisitos esixidos nos artigos reguladores, da comunicación previa habilita para o exercicio inmediato da actividade ou prestación de servizo e, se é caso, para a execución da instalación ou as obras de acondicionamento declaradas sen necesidade de ditar resolución administrativa expresa confirmatoria ou habilitante.1.6.—A persoa declarante ou a nova titular, ademais da manifestación responsable da certeza do declarado, deberá posuír no local comercial, a disposición do persoal técnico inspector municipal e da policía local, a documentación que se determina na presente ordenanza e facilitará o acceso ao local e ás instalacións ao devandito persoal municipal para as inspeccións, verificacións e comprobacións oportunas.2.—Modificación das actividades.2.1.—O ou a titular da actividade debe garantir que o seu establecemento manterá as mesmas condicións que tiña cando aquela foi iniciada, así como tamén adaptar as instalacións ás novas condicións que posteriores normativas establezan.2.2.—O ou a titular da actividade debe comunicar ao Concello, cando se produza, calquera cambio relativo ás condicións ou características da actividade ou do establecemento.2.3.—Será en todo caso necesaria unha nova comunicación previa nos casos de modificación da clase de actividade, cambio de localización, reforma substancial do local, instalación ou calquera cambio que implique unha variación que afecte á seguridade, salubridade ou perigosidade do establecemento.1.—O Concello, ademais da verificación inicial da solicitude e da documentación achegada por parte do rexistro municipal e do órgano xestor, realizará, a través dos servizos técnicos de inspección e da policía local, as actividades de comprobación, control e inspección que sexan necesarias das actividades e obras suxeitas aos réximes de comunicación pautados na presente ordenanza, consonte o previsto no artigo 71 bis da Lei 30/1992, do 26 de novembro, de réxime xurídico das administracións publicas e do procedemento administrativo común, e ditará, de ser procedente, a resolución que declare a omisión de carácter esencial, a inexactitude ou a falsidade, en calquera dato, manifestación ou documento que se achegue ou incorpore a unha comunicación previa, así como a non presentación destas ante o Concello.2.—A concorrencia de supostos de omisión, inexactitude ou falsidade de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da declaración responsable ou da comunicación previa, determinará, tras a audiencia da persoa interesada, a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das sancións que procedese impoñer por tales feitos.3.—A resolución administrativa que declare tales circunstancias disporá, sen mais trámite, o cesamento inmediato da actividade e a clausura do establecemento e poderá determinar a obriga da persoa interesada de restituír a situación xurídica ao momento previo ao exercicio do dereito ou actividade correspondente, así como a imposibilidade de instar un novo procedemento co mesmo obxecto durante un período de tempo determinado de entre tres meses a un ano.4.—No suposto de infracción das disposicións da presente ordenanza, a resolución administrativa que declare tal circunstancia e a ineficacia da comunicación deberá ditarse no prazo de tres meses contados desde a presentación da solicitude, e decretará, se é o caso, a suspensión das obras se estas fosen iniciadas.5.—En todo caso, a resolución extemporánea por ser ditada unha vez transcorrido o prazo de tres meses, que declare a ineficacia das comunicacións previas, será plenamente válida e eficaz, e non procederá a indemnización a favor da persoa comunicante, no suposto de que iniciada a execución das obras se ordenase posteriormente a suspensión de actividades ou a demolición do realizado, por mor do silencio negativo “contra legem” en materia urbanística.6.—No exercicio da función inspectora permanente das actividades e servizos, o Concello poderá tamén ordenar a execución de medidas correctoras para manter as condicións de tranquilidade, seguridade e salubridade e as demais impostas nos títulos habilitantes ou pola lexislación urbanística e sectorial de aplicación.1.—O procedemento de verificación do cumprimento da presente ordenanza constará das seguintes fases: 1.1. Control inicial da solicitude e documentación polo rexistro e órgano xestor.1.2. Comprobacións por parte da inspección municipal e policía local.1.3. Verificacións polo persoal técnico dos servizos de disciplina.2.—O persoal adscrito aos servizos municipais de disciplina urbanística, os/as inspectores/as habilitados/as e os/as axentes da policía local serán quen se encarguen da actividade de verificación e comprobación de que as actividades, servizos e usos do solo se axustan ao previsto nesta ordenanza e ao ordenamento xurídico vixente.3.—O persoal adscrito á inspección e vixilancia de actividades, no exercicio das súas funcións, terá a consideración de axente da autoridade e estará capacitado, con este carácter, para requirir e examinar toda clase de documentos relativos á actividade ou obra, para comprobar a adecuación das actividades e servizos a normativa urbanística e sectorial aplicable e para reclamar de todas as partes relacionadas coa actividade e servizo inspeccionado, cos colexios profesionais correspondentes e con calquera outro organismo oficial con competencia na materia canta información, documentación e axuda material precise para o adecuado cumprimento das súas funcións.4.—Os/as inspectores/as estarán autorizados para acceder, tras identificarse, sen previo aviso e en calquera momento a predios, locais, e demais instalacións e establecementos abertos ao público ou nos que se desenvolvan actividades ou servizos comunicados ou licenciados, suxeitos a súa actuación inspectora, a fin de comprobar o cumprimento do disposto na presente ordenanza.5.—Cando, para o exercicio desas funcións inspectoras, fose precisa a entrada nun domicilio, solicitarase a oportuna autorización xudicial, en caso de oposición ou ausencia da persoa titular ou moradora.6.—Os feitos constatados polo persoal adscrito ás funcións da inspección e vixilancia no exercicio das competencias propias gozará de valor probatorio e presunción de veracidade, sen prexuízo das probas que en defensa dos respectivos dereitos ou intereses poidan sinalar ou achegar os/as propios/as administrados/as.7. Efectuado o control posterior, emitirase informe que poderá ser: a) Favorable: cando se comprobase a corrección cualitativa da documentación técnica presentada, e que a actividade axústase a ela. b) Con deficiencias: cando fosen emitidos informes técnicos nos que se evidencien incumprimentos normativos emendables mediante a imposición de condicións para adaptar, completar ou eliminar aspectos que non supoñan unha modificación substancial. Neste caso darase un prazo de dez días á persoa titular para que presente nova comunicación, onde sinale que foron realizados os axustes requiridos. c) Desfavorable: cando fosen emitidos informes técnicos que evidencien incumprimentos normativos que excedan dos sinalados no apartado anterior, tanto na documentación técnica presentada como na actividade implantada. Neste caso, comunicarase esta circunstancia á persoa solicitante indicando que debe de absterse de executar a súa actuación, arquivándose o expediente sen máis trámite, todo iso sen prexuízo, se é o caso, da tramitación dos correspondentes procedementos de reposición da legalidade urbanística.1.—Sen prexuízo das facultades de control establecidas no artigo anterior, as persoas interesadas poden solicitar a realización dunha inspección de comprobación do local ou establecemento, que terá por obxecto a adecuación deste á normativa de aplicación e o cumprimento das condicións legais e técnicas da actividade.2.—Realizada a solicitude prevista no apartado anterior, no prazo de tres meses dende a solicitude da persoa particular, o Concello remitirá o resultado da actuación inspectora. Sinalarase expresamente se se cumpren os requisitos para o exercicio da actividade e apertura do establecemento ou, no caso contrario, sinalaranse os incumprimentos ou deficiencias detectados, concedendo un prazo de emenda. O transcurso do prazo sen que se corrixan as deficiencias, dará lugar, logo de audiencia da persoa interesada, á adopción das medidas previstas no presente título.1.—As e os titulares das actividades e prestadores/as de servizos así coma, se é o caso, os/as promotores/as das obras de acondicionamento e instalación, ademais da obriga de conservar no local no que se desenvolve a actividade a documentación preceptiva subscrita por persoal técnico competente a disposición do persoal técnico, inspectores/as municipais e axentes da policía local, deberán prestar a colaboración necesaria aos inspectores/as e técnicos municipais a fin de permitirlles realizar calquera tipo de medicións, exames, controis, tomas de mostras e recollida de información necesaria para o cumprimento das súas funcións.2.—Asemade, poderán ser requiridos/as para achegar ao Concello copia auténtica da documentación técnica acreditativa da concorrencia dos requisitos establecidos na normativa vixente para acceder ao recoñecemento dun dereito ou facultade ou para o seu exercicio.1.—Calquera persoa física ou xurídica poderá denunciar, ante o Concello e por escrito, as actividades e servizos que se executen infrinxindo as disposicións da presente ordenanza ou da normativa reguladora do libre acceso a prestación de servizos.2.—De resultaren temerariamente infundados os feitos denunciados, o Concello poderá requirir á persoa denunciante os gastos que se orixinen pola inspección que o Concello execute.1.—Teñen a consideración de infraccións administrativas as accións e omisións que vulneren as normas contidas na presente ordenanza, así como a desobediencia dos mandatos e requirimentos da Administración municipal ou dos/as seus/súas axentes ditados en aplicación desta, sen prexuízo das responsabilidades civís, penais ou doutra orde que poidan derivar delas, así como as previstas na normativa sectorial.2.—As infraccións administrativas en materia de actividades clasifícanse en moi graves, graves e leves, de conformidade coa tipificación establecida nos artigos seguintes. a) Abrir un establecemento e levar a cabo actividades, ou realizar modificacións, sen efectuar a comunicación previa ou sen dispoñer das licenzas ou autorizacións oportunas, ou incumprir as súas condicións, se supón un risco grave para as persoas ou bens. b) A reapertura de actividades afectadas por resolución firme en vía administrativa de clausura ou suspensión, mentres perdure a vixencia de tales medidas. c) Incumprir as medidas e condicións de seguridade e hixiene establecidas no ordenamento xurídico, así como aquelas específicas recollidas na correspondente comunicación previa, licenza, autorización, ou derivadas de inspección, cando iso supoña un grave risco para a seguridade das persoas ou bens. d) Engano ou falsidade nas comunicacións previas ou na obtención das correspondentes licenzas ou autorizacións mediante a achega de documentos ou datos. e) Modificar os establecementos públicos e instalacións obxecto de regulación nesta lei sen a correspondente licenza ou autorización, sempre que a referida modificación xere situacións de grave risco para as persoas ou os bens. f) O mal estado dos establecementos, instalacións e servizos que supoña un grave risco para a seguridade das persoas. g) A expedición de certificados, actas, informes ou ditames cuxo contido non se axuste á realidade dos feitos. h) A realización de certificacións, verificacións, inspeccións e controis propios das entidades de certificación sen posuír a correspondente autorización en vigor para iso. Considéranse infraccións graves as seguintes: 1. Abrir un establecemento e levar a cabo actividades, ou realizar modificacións, sen efectuar a comunicación previa ou sen dispoñer das licenzas ou autorizacións oportunas, ou incumprir as súas condicións, se non supón un risco grave para as persoas ou os bens.2. A inexactitude ou omisión de carácter esencial nos datos obxecto de comunicación previa, licenza ou autorización.3. Incumprir as medidas e condicións de seguridade e hixiene establecidas na normativa urbanística e de edificación, así como aquelas específicas recollidas na comunicación previa ou nas correspondentes licenzas ou autorizacións, ou derivadas de inspeccións, cando iso non supoña un grave risco para a seguridade das persoas ou bens, e sempre que non sexa constitutivo de infracción moi grave.4. O mal estado dos establecementos, instalacións e servizos que non supoña un grave risco para a seguridade do público e executantes.5. A comisión, no prazo dun ano, de máis de dúas infraccións cualificadas como leves por resolución firme en vía administrativa.6. Non colaborar no exercicio das funcións de inspección.7. As certificacións, verificacións, inspeccións e controis efectuados polas entidades de certificación de conformidade municipal de forma incompleta ou con resultados inexactos por unha insuficiente constatación dos feitos ou pola deficiente aplicación de normas técnicas ou regulamentarias.8. O incumprimento das obrigas establecidas regulamentariamente ás entidades de certificación de conformidade municipal.9. A acreditación de entidades de certificación de conformidade municipal cando se efectúe sen verificar totalmente as condicións e os requisitos técnicos esixidos para o funcionamento daqueles ou mediante valoración tecnicamente inadecuada.10. O incumprimento das prescricións ditadas pola autoridade competente en cuestións de seguridade, hixiene e medio relacionadas con esta lei e coas normas que a desenvolvan.11. Ocultar datos ou alterar os xa achegados á entidade de certificación de conformidade municipal.12. Incorrer as entidades de certificación de conformidade municipal en mora inxustificada en remitir ao órgano ou órganos da Administración, e no prazo establecido regulamentariamente, os certificados, actas, informes ou ditames que sexan resultado da súa actuación.1. A non comunicación á Administración competente dos cambios de titularidade das actividades reguladas nesta lei.2. A inexactitude, falsidade ou omisión, en calquera dato ou documento que se xunta ou que consta na comunicación previa, cando non teña carácter esencial.3. Calquera outra acción que constitúa incumprimento das obrigas establecidas na presente lei ou vulneración das prohibicións recollidas nela, cando non proceda a súa cualificación como infracción moi grave ou grave.4. O incumprimento das prescricións ditadas pola autoridade competente ás entidades de certificación de conformidade municipal conforme o desenvolvemento das súas funcións.1. Considéranse responsables das infraccións reguladas na presente lei as persoas físicas ou xurídicas que incorran nas faltas tipificadas nesta lei. Para estes efectos, as persoas titulares dos establecementos públicos e instalacións, as organizadoras de espectáculos públicos e actividades recreativas e, de ser o caso, o persoal técnicos redactor do proxecto ou dos certificados técnicos serán sancionados como responsables polos feitos que constitúan infraccións administrativas reguladas nesta ordenanza.2. No caso de existir unha pluralidade de responsables a título individual, se non fose posible determinar o grao de participación de cada un/unha na realización da infracción, responderán de forma solidaria.3. No caso de extinción de persoas xurídicas, poderá esixirse subsidiariamente a responsabilidade aos/ás administradores/as destas.4. Cando as persoas responsables das infraccións sexa persoal técnico para cuxo exercicio profesional requiran de colexiación, os feitos poranse en coñecemento do correspondente colexio profesional para que adopte as medidas que considere procedentes.5. Cando con ocasión da tramitación dos expedientes administrativos que se instrúan se desprendan indicios do carácter de ilícito penal dos feitos, o órgano instrutor do expediente porao en coñecemento do Ministerio Fiscal para os efectos da esixencia das responsabilidades oportunas, suspendendo a tramitación do expediente en tanto non recaia resolución do Ministerio Fiscal ou resolución xudicial firme.1. As infraccións previstas nesta lei serán obxecto das sancións administrativas correspondentes, logo da instrución do oportuno procedemento tramitado consonte o establecido no capítulo II do título IX da Lei 30/1992, do 26 de novembro, e nas disposicións que o desenvolvan.2. Iniciado o procedemento sancionador, poderán adoptarse, de forma motivada, as medidas de carácter provisional que resulten necesarias para evitar que se produzan ou manteñan no tempo os prexuízos derivados da presunta infracción.1. As infraccións leves serán sancionadas con multa de ata 300,51 euros.2. As infraccións graves poderán ser sancionadas alternativa ou acumulativamente nos termos previstos salvo que resulten incompatibles con: a) Multa de 300,52 a 30.050,61 euros. b) Suspensión ou prohibición da actividade por un período máximo dun ano. c) Clausura do local ou establecemento por un período máximo dun ano. d) Retirada da autorización de entidade de certificación de conformidade municipal por un período máximo dun ano.3. As infraccións moi graves poderán ser sancionadas alternativa ou acumulativamente nos termos previstos salvo que resulten incompatibles con: a) Multa de 30.050,62 ata 601.012,1 euros. b) Clausura do local ou establecemento por un período máximo de tres anos. c) Suspensión ou prohibición da actividade ata tres anos. d) Retirada da autorización de entidade de certificación de conformidade municipal por un período máximo de tres anos.1.—As sancións deberán gardar proporcionalidade coa gravidade dos feitos constitutivos da infracción e graduaranse atendendo aos seguintes criterios: a) A transcendencia social da infracción. b) A neglixencia ou intencionalidade de quen realice a infracción. c) A natureza e contía dos prexuízos ocasionados. d) A existencia de reiteración ou reincidencia. e) A situación de predominio de quen realiza a infracción no mercado. f) A conduta observada por quen realiza a infracción respecto do cumprimento das disposicións legais.2.—Para os efectos desta lei, entenderase como reiteración a comisión de máis dunha infracción de distinta natureza no prazo dun ano desde a comisión da primeira cando así fose declarado por resolución que poña fin á vía administrativa. Entenderase por reincidencia a comisión de máis dunha infracción da mesma natureza no prazo dun ano desde a comisión da primeira cando así fose declarado por resolución que poña fin á vía administrativa.3.—Para a aplicación dos criterios de gradación das sancións, respectando os límites establecidos no artigo anterior, o órgano competente para sancionar deberá ponderar que a comisión da infracción non resulte máis beneficiosa para quen realice a infracción que o cumprimento das normas infrinxidas.4.—A imposición acumulativa de sancións nos termos previstos no artigo anterior acordarase, en todo caso, naqueles supostos que impliquen grave alteración da seguridade ou contraveñan as disposicións en materia de protección de menores.1.—As infraccións tipificadas como leves nesta lei prescribirán no prazo de seis meses; as tipificadas como graves, no prazo de dous anos, e as tipificadas como moi graves, no prazo de tres anos.2.—O prazo de prescrición comezará a contarse desde o día da comisión do feito. Nas infraccións derivadas dunha actividade continuada, a data inicial do cómputo será a da finalización da actividade ou a do último acto en que a infracción se consume. Interromperá a prescrición a iniciación, con coñecemento da persoa interesada, do procedemento sancionador, e restablecerase o prazo de prescrición se o expediente sancionador está paralizado durante máis dun mes por causa non imputable ao presunto ou presunta responsable.3.—Prescribirán ao ano as sancións impostas por infraccións leves da presente lei; aos dous anos, as impostas por infraccións graves, e aos tres anos, as impostas por infraccións moi graves. Interromperá a prescrición a iniciación, con coñecemento da persoa interesada, do procedemento de execución, e volverá transcorrer o prazo se aquel está paralizado durante máis dun mes por causa non imputable a quen realizou a infracción.4.—O procedemento sancionador debe ser resolto, e notificada a súa resolución, no prazo máximo dun ano desde a súa apertura, salvo que se dea algunha das circunstancias establecidas pola lexislación de réxime xurídico das administracións públicas e do procedemento administrativo común que comporte a interrupción do cómputo. Unha vez vencido este prazo, prodúcese a caducidade das actuacións, de acordo co establecido pola dita lexislación. PRIMEIRA.—Cando na presente ordenanza se realicen alusións a normas específicas, entenderase extensiva a referencia á norma que por promulgación posterior, substitúa a mencionada. SEGUNDA.—Os anexos que se incorporan nesta ordenanza non teñen carácter regulamentario polo que o seu contido poderá ser ampliado ou modificado mediante resolución do órgano municipal competente para o outorgamento de licenzas, se ben a súa obrigatoriedade supedítase á súa publicación no Boletín Oficial da Provincia. Tamén se publicará na páxina web municipal. TERCEIRA.—Facúltase ao órgano municipal competente para o outorgamento de licenzas para interpretar por medio das correspondentes instrucións os procedementos que resulten desta ordenanza, se ben a súa obrigatoriedade supedítase á súa publicación no Boletín Oficial da Provincia. Tamén se publicará na páxina web municipal. CUARTA.—As obrigas tributarias derivadas das actuacións que se autoricen polos procedementos aquí regulados rexeranse pola ordenanza fiscal correspondente. As e os titulares de procedementos iniciados con anterioridade á entrada en vigor desta ordenanza poderán desistir da súa solicitude e optar pola aplicación da nova normativa, sempre que o poñan de manifesto antes da resolución do procedemento. No caso contrario, continuarase coa tramitación segundo a normativa que lle resultase de aplicación. A partir da entrada en vigor da presente ordenanza, quedan derrogadas cantas disposicións de igual ou inferior rango se opoñan a esta. A presente ordenanza entrará en vigor unha vez publicado o texto íntegro no Boletín Oficial da Provincia, e transcorra o prazo previsto no artigo 65.2 da Lei 7/1985 reguladora das bases de réxime local. Moaña, 16 de agosto de 2016. A alcaldesa: Leticia Santos Paz.